и за да се произнесе взе предвид следното:
Производството е по реда на чл. 70 - 73 и чл. 84 от ЗАНН.
Образувано е по предложение на заместник-окръжния прокурор на О. П. – Б., изпълняващ функциите на административен ръководител на О. П. – Б., съгласно Заповед №416/13.05.2016г. на Административния ръководител - Апелативен прокурор на Апелативна П. – София за възобновяване на административно наказателно производство по влязло в сила Наказателно постановление (НП) №НП-00-648/20.05.2015г. на Кмета на О. Б., на основание чл. 70, б. "в" от ЗАНН - откриване на обстоятелства или доказателства от съществено значение за разкриване на обективната истина, които не са били известни при издаване на наказателното постановление,  а именно: при издаване на Наказателно постановление №НП-00-648/20.05.2015г. на Кмета на О. Б. на административно-наказващият орган не му е било известно, че с действията си нарушителя, спрямо който е било образувано административно-наказателното производство, е причинил на пострадалия средна телесна повреда, за което впоследствие е образувано ДП №200/2015г. по описа на РУ – Б. към ОД на МВР - Б.. 
В съдебно заседание предложението за възобновяване на административно наказателното производство се поддържа.
О. Б. оспорва предложението с твърдения, че в случая не са налице предпоставките на чл.70, б „в” от ЗАНН за възобновяване на административно наказателното производство.  Твърди се, че А. С. е санкциониран по административен ред за деяние, което е различно от това, за което е привлечен като обвиняем, доколкото обект на нарушението са друг вид обществени отношения, административно-наказателното производство не е с характер на наказателно производство.
А. Б. С., чрез упълномощен адвокат, оспорва предложението с мотиви, че за административно-наказващият орган е могло да бъде известен факта за причинената средна телесна повреда на пострадалото лице. Твърди още, че принципът „ne bis in idem” е приложим само тогава, когато с деянието се засягат едни и същи обществени отношения, което в случая не е така. 
Административен съд – Б. намира предложението за процесуално допустимо, като подадено от овластен със закона орган и в срока по чл. 71 на ЗАНН. 
Разгледано по същество, предложението е основателно.
От представената административно-наказателна преписка по издаване на НП №НП-00-648/20.05.2015г. на Кмета на О. Б. и материалите по ДП №200/2015г. по описа на РУ – Б.  се установява следното:
На 10.03.2015г. мл.п.и. И. К. е съставил Акт за установяване на административно нарушение (АУАН) против А. Б. С. за това, че пред механа „Бански айдути”, Г. Б. със своето поведение и непристойна проява предизвиква нарушение на обществения ред, изразяващо се в предизвикване на скандал, прераснал в сбиване със С. Д. Т. 
Въз основа на АУАН, на основание чл.12, ал.1 вр. чл.2, ал.1 от Наредба №1 на Общински съвет – Б. е издадено № НП-00-648/20.05.2015г. на Кмета на О. Б., с което на А. С. е наложено административно наказание глоба в размер на 100 лева. Наказателното постановление не е обжалвано и е влязло в сила на 25.06.2015г.
На 25.03.2015г. С. Т. е подал жалба до Районна П. – Разлог с твърдения, че на 10.03.2015г. в Г. Б. е бил ударен от непознато момче, в следствие на което паднал и счупил крака си, за лечението на което е претърпял операция на крака. 
Образувана е преписка №1371/2015г. по описа на РУ – Б. при ОД на МВР – Б., а в последствие и Досъдебно производство №200/2015г. по описа на РУ – Б. (№600/2015г. по описа на Районна П. – Разлог) срещу неизвестен извършител за това, че на 10.03.2015г. в Г. Б. е причинил на С. Т. средна телесна повреда, изразяваща се в трайно затрудняване на движението на ляв долен крайник – престъпление по чл.129, ал.2, пр.2 вр. ал.1 от НК. 
На 26.11.2015г. А. Б. С. е привлечен като обвиняем по образуваното досъдебно производство и спрямо него е взета мярка за неотклонение „подписка”. 
С постановление  на Районна П. – Разлог образуваното досъдебно производство №200/2015г. по описа на РУ – Б. към ОД на МВР – Б. е прекратено поради нарушаване на принципа „ne bis in idem” с оглед влязлото в сила НП №НП-00-648/20.05.2015г. на Кмета на О. Б.. Постановлението е потвърдено с Определение №1073/23.02.2016г. постановено по ч.н.д. №64/2016г. по описа на Окръжен съд – Б., а преписката е върната на РП – Разлог за предприемане на действия по възобновяване на административно-наказателното производство по издаване на влязлото в сила наказателно постановление. 
По силата на разпоредбата на чл.70, б. „в” от ЗАНН, административнонаказателните производства, по които наказателните постановления са влезли в сила, както и решените и прекратените от съда дела, образувани във връзка с обжалване на наказателни постановления, подлежат на възобновяване, когато се открият обстоятелства или доказателства от съществено значение за разкриване на обективната истина, които не са били известни при издаване на постановлението, решението или определението на съда. 
Съгласно Тълкувателно решение №3/22.12.2015г., постановено по т.д.№3/2015г.  на ОСНК на ВКС, новооткритите обстоятелства или доказателства са факти, които са възникнали след приключване на делото или които са съществували преди или по време на разглеждането на делото, но не са били известни на решаващия орган, защото в материалите по делото са липсвали указания за съществуването им. Според тълкувателното решение, настъпилият след приключване на административнонаказателното производство по-тежък резултат от деянието, който дава основания за квалифицирането му като престъпление, съставлява ново обстоятелство, неизвестно на административнонаказващия орган или на съда във фазата по обжалване. Новооткритите обстоятелства и доказателства не се изчерпват само с онези факти, които променят основно или частично фактическата обстановка на деянието, а отмяна по реда на възобновяването се налага всякога, щом новооткритите факти поставят под съмнение правилността на съдебния акт или на наказателното постановление. Прието е още, че като новооткрит може да се обсъжда и фактът, че по повод на същото деяние, предмет на разглеждане в административнонаказателното производство, е образувано наказателно производство, за което обстоятелство органите в административнонакателното производство не са разполагали със служебно достъпна информация. 
В настоящия случай, от доказателствата по делото се установява, че деянието, извършено от А. С., при същите факти на инкриминираното поведение е било предмет на наказателно производство, което представлява пречка за образуване и развитие на административно-наказателното производство. Налице е настъпил след приключване на административнонаказателното производство по-тежък резултат от деянието, за което на А. С. е ангажирана административно-наказателната отговорност и това е причинената на Т. средна телесна повреда, което дава основания за квалифициране на деянието като престъпление. Това обстоятелство е ново по смисъла на чл.70, б. „в” от ЗАНН, то не е било известно на административнонаказващия орган, в следствие на което производството пред него е проведено в нарушение на чл.33 от ЗАНН. В производството пред административния съд е приобщена цялата административно-наказателна преписка, по която няма данни за причинена на пострадалия средна телесна повреда, а подадената до РУ - Б. при ОД на МВР - Б. жалба с данни за  престъпление е 15 дни след съставяне на акта за установяване на административно нарушение. Не може да се предполага, че на административно-наказващия орган е могъл да бъде известен факта на причинената средна телесна повреда, доколкото АУАН е съставен от служител на РУ - Б. при ОД на МВР - Б., а административно наказващият орган е извън структурата на МВР.
Предвид изложеното, на основание чл. 70 б. "в" от ЗАНН административнонаказателното производство по издаване на НП №НП-00-648/20.05.2015г. на Кмета на О. Б. следва да се възобнови, като на основание  чл. 425, ал.1, т.2 от НПК вр. чл.84 от ЗАНН се отмени издаденото срещу А. С. наказателно постановление. 
Водим от горното и на основание чл. 425, ал.1, т.2 от НПК във вр. с чл. 84 и чл. 70 б. "в" от ЗАНН, Административен съд – Б.

Р Е Ш И:

ВЪЗОБНОВЯВА административнонаказателното производство по издаване на Наказателно постановление №НП-00-648/20.05.2015г. на Кмета на О. Б.. 
 ОТМЕНЯ Наказателно постановление №НП-00-648/20.05.2015г. на Кмета на О. Б., с което на основание чл.12, ал.1 вр. чл.1, ал.2 от Наредба №1 на Общински съвет – Б. на  А. Б. С. е наложено административно наказание глоба в размер на 100 лева. 
Решението е окончателно.

                                                         ПРЕДСЕДАТЕЛ: /п/ Мария Тодорова

                                                                   ЧЛЕНОВЕ: /п/ Марияна Мицева

                                                                                          /п/ Иван Шекерлийски

Вярно с оригинала!
Е.Ф.